b'\n_START_ARTICLE_\nDanski prolaz\n_START_PARAGRAPH_\nDanski prolaz ili Danski tjesnac (danski: Danmarksstr\xc3\xa6det; islandski:Gr\xc3\xa6nlandssund) je morski prolaz koji se nalazi izme\xc4\x91u otoka Islanda na jugoistoku i Grenlanda na sjeverozapadu._NEWLINE_Skandinavski poluotok nalazi se isto\xc4\x8dno od ovog prolaza. Danski prolaz povezuje Grenlandsko more, koje je produ\xc5\xbeetak Arkti\xc4\x8dkog oceana s Irmingerovim morem koje je dio Atlantskog oceana. Prolaz je du\xc5\xbeine od oko 480 km, a na naj\xc5\xa1irem dijelu je \xc5\xa1irok oko 290 km._NEWLINE_Najve\xc4\x87i svjetski podvodni vodopad, te\xc4\x8de niz zapadnu stranu Danskog prolaza i poznat je kao katarakt Danskoga prolaza._NEWLINE_Tijekom Drugoga svjetskog rata, 24. svibnja 1941. godine dogodila se pomorska Bitka u Danskom prolazu kada je njema\xc4\x8dki bojni brod Bismarck potopio britanski bojni brod HMS Hood, koji je eksplodirao i tom prilikom pre\xc5\xbeivjela su samo trojica od 1,418 \xc4\x8dlanova posade. Osim toga i brod HMS Princ od Walesa je ozbiljno o\xc5\xa1te\xc4\x87en tijekom bitke. Bismarck je u\xc5\xa1ao u Atlantik preko ovog moreuza, ali o\xc5\xa1te\xc4\x87enja zadobivenih u borbi, u kombinaciji s britanskim zra\xc4\x8dnim napadima dovela su do njegovoga potonu\xc4\x87a tri dana kasnije.'